CELEX: 62006FO0081
Language: sl
Date: 2008-09-04
Title: Sklep predsednika prvega senata Sodišča za uslužbence z dne 4. septembra 2008. # Tineke Duyster proti Komisiji Evropskih skupnosti. # Izbris. # Zadeva F-81/06.

SKLEP PREDSEDNIKA PRVEGA SENATA SODIŠČA ZA USLUŽBENCE
      z dne 4. septembra 2008
      Zadeva F-81/06
      Tineke Duyster
      proti
      Komisiji Evropskih skupnosti 
      „Sporazumna rešitev na pobudo Sodišča za uslužbence – Izbris“
      Predmet: Tožba, vložena na podlagi člena 236 ES in člena 152 AE, s katero T. Duyster predlaga predvsem razglasitev ničnosti odločbe
         z dne 11. maja 2006, s katero je bila zavrnjena njena pritožba zoper odločbo Komisije z dne 8. novembra 2005 o zavrnitvi njene
         zahteve za pridobitev odškodnine za škodo, nastalo zaradi nepravilnosti, ki naj bi bile storjene pri odobritvi starševskega
         dopusta.
      
      Odločitev: Zadeva F‑81/06, Duyster proti Komisiji, se izbriše iz vpisnika Sodišča za uslužbence. Komisija se zavezuje, da bo tožeči stranki
         plačala pavšalni znesek 2000 EUR. Komisija se zavezuje, da bo podpisala, vložila v osebni spis tožeče stranke in tej poslala
         dopis, ki ga je pripravila zanjo, v različici, spremenjeni na podlagi predlogov, ki jih je Sodišče za uslužbence navedlo v
         dopisu z dne 12. junija 2008. Komisija nosi svoje stroške in stroške tožeče stranke v višini 1000 EUR.
      
      Povzetek
      Uradniki – Tožba – Sporazumna rešitev spora pred Sodiščem za uslužbence – Izbris iz vpisnika
      (Poslovnik Sodišča za uslužbence, člena 69 in 74)